作者:關漢卿
標題:山神廟裴度還帶・煞
內容:陰陽有準無虛道，好一個肉眼通神趙野鶴！咱人這禍福難逃，吉凶怎避，莫得執迷，枉了徒勞！判斷在昨日，分已定前生，果應於今朝。若是碎磚瓦里命終得這身夭，險些兒白骨臥荒郊！（夫人云）先生為何如此驚歎？必有其情，乞請知之。（正末雲）老夫人不知。小生昨日在白馬寺中遇一相士，說小生今日不過午，一命掩泉土，今日午前死於碎磚瓦之下。今日果應其言！小生若不為還此帶，送出老夫人、小姐來呵，小生正遭此一死也！（夫人云）皆是先生陰德大重，救我一家之命，因此遇大難不死；必有後程，準定發跡也！（正末唱）。